TMB โชว์งบฯ Q3/60 กำไรทะลุ 2 พันลบ. รับค่าฟีโต 37% หลังจับมือ FWD ขายประกัน
TMB โชว์งบฯ Q3/60 กำไรทะลุ 2 พันลบ. รับค่าฟีโต 37% หลังจับมือ FWD ขายประกัน ขณะที่ 9 เดือนแรกมีกำไร 6.43 พันล้านบาท โต 5.61% จากช่วงเดียวกันของปีก่อนที่มีกำไร 6.09 พันล้านบาท
17 ต.ค. 2560

ธนาคารทหารไทย จำกัด (มหาชน) หรือ TMB รายงานผลการดำเนินงานประจำไตรมาส 3/60 สิ้นสุดวันที่ 30 ก.ย.60 และงวด 9 เดือน 2560 (รวมบริษัทย่อย) มีกำไรสุทธิดังนี้

โดยบริษัทมีรายได้ค่าธรรมเนียมและบริการสุทธิจำนวน 2,791 ล้านบาท ลดลง 1.3% เมื่อเทียบกับไตรมาสก่อนหน้า แต่เพิ่มขึ้น 37.2% เมื่อเทียบกับช่วงเดียวกันของปีก่อน
ทั้งนี้ ค่าธรรมเนียมจากการขายกองทุนรวมและแบงก์แอสชัวรันส์ยังคงมีแนวโน้มเติบโตได้ดี ขณะที่เริ่มเห็นสัญญาณการฟื้นตัวของรายได้ค่าธรรมเนียมสินเชื่อธุรกิจจากไตรมาสก่อนเช่นกัน ซึ่งการลดลงจากไตรมาสก่อนหน้า โดยสาเหตุหลักจากการรับรู้รายได้ Access fee ในไตรมาส 2 ปี 60
อนึ่งรายได้ค่าธรรมเนียมและบริการที่เพิ่มขึ้นดังกล่าว ส่วนหนึ่งเป็นผลมาจากการร่วมมือกันระหว่างธนาคารและ บริษัท เอฟดับบลิวดี ประกันชีวิต จำกัด (มหาชน) ในการเสนอขายกรมธรรม์ประกันชีวิตผ่านธนาคาร (Bancassurance) ซึ่งจะทยอยรับรู้และบันทึกเป็นรายได้เป็นระยะเวลา 15 ปี ซึ่งมีผลตั้งแต่วันที่ 1 ม.ค. 60 โดยธนาคารเริ่มรับรู้รายได้จากการร่วมมือดังกล่าวมาตั้งแต่ช่วงไตรมาส 2/60 ที่ผ่านมา
ขณะที่ผลการดำเนินงานรอบ 9 เดือนปี 60 บริษัทมีรายได้จากค่าธรรมเนียมและบริการสุทธิ 7,652 ล้านบาท เพิ่มขึ้น 32.1% จากช่วงเดียวกันของปีก่อน โดยปัจจัยหลักจากการเติบโตของรายได้ค่าธรรมเนียมลูกค้ารายย่อยจากการขายกองทุนรวมและแบงก์แอสชัวรันส์ รวมถึงการรับรู้รายได้ Access fee ซึ่งช่วยเพิ่มฐานรายได้ค่าธรรมเนียมแบงก์แอสชัวรันส์
อย่างไรก็ดี ค่าธรรมเนียมการให้สินเชื่อยังคงชะลอตัว ถึงแม้จะมีสัญญาณการฟื้นตัวจากไตรมาสก่อนหน้า โดยรายได้จากธุรกรรมเพื่อค้าและปริวรรตเงินตราต่างประเทศอยู่ที่ 834 ล้านบาท ลดลง 25.3% จากช่วงเดียวกันของปีก่อน